30/07/2009 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Convenio colectivo de LIMPIEZAS SAMYL, S. L. (Hospital Marítimo de Oza do CHUAC)

Visto o expediente do convenio colectivo de LIMPIEZAS SAMYL, S. L. (Hospital Marítimo de Oza do CHUAC) (código convenio 1504701), que tivo entrada neste Departamento Territorial da Consellería de Traballo e Benestar o día 23.6.09, e subscrito pola parte económica por LIMPIEZAS SAMYL, S. L e pola parte social polos delegados sindicais de CIG, UGT e CCOO o día 18.6.09, de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, Real decreto 1040/81, do 22 de maio, sobre Rexistro e Depósito de Convenios Colectivos de Traballo e Real decreto 2412/82, de 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, este Departamento Territorial PRIMEIRO.- Ordena-la súa inscripción no Libro Rexistro de Convenios Colectivos de Traballo, obrante neste Departamento Territorial, e notificación ás representacións económica e social da Comisión Negociadora. SEGUNDO.- Ordena-lo depósito do citado acordo no Servizo de Relacións Laborais, Sección de Mediación, Arbitraxe e Conciliación (S. M. A. C). TERCEIRO.- Dispoñe-la súa publicación no Boletín Oficial da Provincia. A Coruña, 10 de xullo de 2009 O XEFE TERRITORIAL DE TRABALLO E BENESTAR Jane Anne Cardiel Giance O presente convenio colectivo será de aplicación ao persoal de limpeza que presta os seus servizos no Hospital Marítimo de Oza en A Coruña para a empresa adxudicataria no mencionado servizo, que actualmente e a empresa Limpiezas SAMYL S. L., afectando de igual maneira a tódalas empresas que no futuro poidan resultar adxudicatarias deste servizo. O presente convenio colectivo iniciará a súa vixencia o 1 de Outubro de 2009, con carácter indefinido, podendo ser denunciado aos efectos de negociación e revisión no último mes de cada ano natural, seguindo vixente en tódolos seus contidos e sendo de plena aplicación ate que sexa substituído por outro convenio negociado entre as partes. As retribucións correspondentes a cada un dos anos de vixencia do presente convenio que deberán percibir os traballadores afectados polo mesmo, aboaranse cos mesmos conceptos e cuantias que as establecidas para o persoal do SERGAS nas categorías da escala de servizos do grupo do persoal subalterno (Grupo E), que se regulan no Estatuto do persoal non sanitario o servizo das institucións sanitarias da Seguridade Social, de tal forma que os incrementos retributivos que se produzan a partires da entrada en vigor do presente convenio serán aplicados igualmente e no mesmo momento aos afectados polo presente convenio. A todas e todos as traballadoras e traballadores con categoría distinta a de limpador ou limpadora seralles de aplicación a categoría equivalente a desempeñar, do Grupo correspondente do SERGAS. A efectos da interpretación e vixilancia do cumprimento do acordado, créase unha comisión paritaria composta polo 50% por cada unha das partes asinantes e coa mesma porcentaxe de representatividade ostentado á sinatura do convenio, 6 membros. Cada unha das partes poderá acudir asistida de asesor con dereito a voz pero sen voto. As decisións haberán de tomarse por maioría das respectivas partes. As decisións que non sexan aprobadas coas maiorías mencionadas carecerán de validez, e por conseguinte, as partes para solventalas discrepancias que puideran xurdir, poderán acudir aos organismos administrativos ou xudiciais correspondentes, así como acollerse ás disposicións contidas no AGA para a solución extraxudicial de conflitos colectivos. Primeira: As condicións pactadas no presente convenio forman un todo orgánico e indivisible e a efectos da súa aplicación práctica haberán de ser considerados globalmente, evitando interpretacións parciais. Segunda: Aos efectos de regular as relacións laborais, seralles de aplicación o ESTATUTO MARCO DO PERSOAL ESTATUTARIO DE SAUDE lei 55/2003 así como O acordo SERGAS – SINDICATOS (Acordo de Concertación Social sobre Retribucións e Condicións de traballo do persoal Sanitario non facultativo e persoal non sanitario do Servizo Galego de Saúde) de 22 de Febreiro de 2001 no referente a retribucións, xornadas, vacacións, libre disposición e permisos, e todos aqueles aspectos non derrogados do “ ESTATUTO DEL PERSONAL NO SANITARIO EN INSTITUCIONES SANITARIAS DE LA SEGURIDAD SOCIAL” (orden de 5 de julio de 1971) ou calquera outro que o substitúa ou mellore. Para aquilo non previsto no acordo ou aínda estando previsto fose máis favorable para os/as traballadores/as será de aplicación o Convenio Colectivo Provincial da Limpeza de Edificios e Locais de A Coruña así como o ET. Terceira: Ambas partes acordan rexistrar este acordo, como convenio colectivo de centro de traballo, a os efectos da súa publicación, rexistro e demais trámites oportunos na Delegación Provincial da Consellería de Traballo de A Coruña. Cuarta: O acta de acordo para a equiparación do persoal de Limpeza do Hospital Marítimo de Oza de A Coruña co persoal adscrito o grupo ( E ) do Servizo Galego de Saúde ( SERGAS ) asinada como acta inicial en A Coruña o pasado día 19 de Maio de 2009 considérase parte integrante do presente convenio colectivo e indivisible do mesmo.